open-index/open-wikipedia-markdown huggingface dataset:
இராஜராஜேஸ்வரமுடைய மகாதேவர் கோவில்

**இராஜராஜேஸ்வரமுடைய மகாதேவர் கோவில்** (சிவபுரம் சிவன் கோவில்) தமிழ் நாடு திருவள்ளூர் மாவட்டம் சிவபுரம் கிராமத்தில் அமைந்துள்ள ஒரு சிவத்தலம் ஆகும்.

## வரலாறு
இக்கோவில் முதலாம் இராஜராஜ சோழன் காலத்தில் (10 ஆம் நூற்றாண்டு) எழுப்பப்பட்டது. பின்னர் முதலாம் இராஜேந்திர சோழன் காலத்தில் கட்டி முடிக்கப்பட்டது.

## மூர்த்தி
இங்குள்ள பிரதான மூர்த்தி **இராஜராஜேஸ்வரமுடைய மகாதேவர்** என அழைக்கப்படுகிறார். தீர்த்தபாலீஸ்வரர் என்ற பெயரும் உண்டு. அம்பாள் பெயர் காமாட்சி அம்மன் என்பதாகும்.

## கல்வெட்டுகள்
இக்கோவில் சுவர்கள் முழுவதிலும் மேலிருந்து கீழ் வரை நிறைய கல்வெட்டுகள் உள்ளன. இக்கல்வெட்டுகளில் காணப்படும் தகவல்களின் படி அவை இராஜராஜ சோழன், இராஜேந்திர சோழன் ஆகிய இருவர் காலத்திலும் பொறிக்கப்பட்டிருப்பது தெரிய வந்துள்ளது. 

ஒரு கல்வெட்டில், இராஜேந்திர சோழனின் மெய்க்கீர்த்தி எழுதப்பட்டுள்ளது. அத்துடன், கோவிலில் இரண்டு நந்தா விளக்குகள் ஏற்றுவதற்காக அவன் 180 ஆடுகளைக் கோவிலுக்குக் கொடுத்தான் என்ற தகவலும் பொறிக்கப்பட்டுள்ளது.

10, 11 ஆம் நூற்றாண்டுக் கல்வெட்டுகளை ஆராய விரும்பும் மாணவர்களுக்கு இக்கோவில் நல்ல பயிற்சிக் களமாக உள்ளது.

## பராமரிப்பு
தற்போது இக்கோவில் தமிழ் நாடு தொல்லியல் துறையினரால் நல்ல முறையில் பராமரிக்கப்பட்டு வருகிறது.

## அமைவிடம்
திருவள்ளூரிலிருந்து தக்கோலம் செல்லும் நெடுஞ்சாலையில் சிவபுரம் பேருந்து தரிப்பிலிருந்து 100 மீட்டர் உட்புறமாக கோவில் அமைந்துள்ளது. 

## மேற்கோள்கள்

## உசாத்துணை
* Rajarajeswaramudaiya Mahadevar Temple

## வெளியிணைப்புகள்
* சிவபுரம் ராஜராஜேஸ்வரம்
* சிவபுரம் சிவன் கோவில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
யசோதரா லால்

**யசோதரா லால்** (Yashodhara Lal) ஓர் இந்திய எழுத்தாளர்   2018 இல் *வெளியிடப்பட்ட ஹவ் ஐ பிகேம் எ பார்மர்ஸ் ஒய்ஃப்*  என்ற புத்தகத்திற்காக இவர் பரவலாக அறியப்படுகிறார். இவரது புத்தகம் *வென் லவ் ஃபைண்ட்ஸ் யூ* 2016 இல் வெளியானது.

லால் , தேர்ஸ் *சம்திங் அபவுட் யூ* (2015), *சார்ட்டிங் அவுட் சிட்* (2014), மற்றும் *ஜஸ்ட் மேரீட், ப்ளீஸ் எக்ஸ்க்யூஸ்* (2012) ஆகிய நூல்களையும் எழுதியுள்ளார். யசோதரா  *பீநட் ஹேஸ் எ பிளான்*, மற்றும் "*பீனட் வெர்சஸ் தி பியானோ*" ஆகிய இரண்டு சிறுவர் இலக்கிய நூல்களையும் எழுதியுள்ளார்,. இவை இவரின் மகள் மற்றும் இரட்டை மகன்களின் வாழ்க்கையினை  அடிப்படையாகக் கொண்டவை. இவரது *தோஸ் டேய்ச் இன் டெல்லி  நூல் ஜூன்,*  2019இல் வெளியானது.

## சான்றுகள்

 

## வெளி இணைப்புகள்

* அமேசான் ஆசிரியர் பக்கம்

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
அக்யானா

**அக்யானா** (Akhyana) என்பது ஒரு பாரம்பரிய இசை நாடகமாகவும், குஜராத்தி கவிதை மற்றும் ராஜஸ்தானி கவிதைகளின் இடைக்கால வகையாகவும் இருந்தது.   இது முதன்மையாக இந்தியாவின் குசராத் மற்றும் ராஜஸ்தான் மாநிலங்களில் நடைமுறையில் இருந்தது.

## சொற்பிறப்பியல்
அக்யானா என்பது சமசுகிருதத்தில் சொல்வது அல்லது விவரிப்பது என்று பொருள் தருகிறது. 12 ஆம் நூற்றாண்டின் பலமொழி நிபுணரான ஹேம்சந்திரா தனது காவ்யானுசாசனத்தில் அக்யானாவை வரையறுத்தார். பாடல்களிலும் நடிப்பிலும் பார்வையாளர்களுக்கு அறிவுறுத்துவதற்காக கிரந்திகா என்பவர் (தொழில்முறை கதை சொல்பவர்) விவரித்த மத நூல்களின் பக்கக் கதையாக இதை வகைப்படுத்தினார். இந்த வரையறையில் நரசிங் மேத்தா போன்றவர்களிலின் புராணமற்ற கதைகளின் கதை இல்லை. பொதுவாக, பாட்டும் நடிப்பும் சேர்ந்து பார்வையாளர்களுக்கு மத அறிவுறுத்தல்களுக்காக கதை சொல்பவர் விவரிக்கும் கதைகள் என்று அக்யானாவை வரையறுக்கலாம். குசராத்தி கவிஞரும் விமர்சகருமான தோலராய் மன்கட் இதை இசைக் கூறுகள் மற்றும் நடிப்பின் நோக்கம் கொண்ட கவிதை வடிவமாக வரையறுத்தார். 

### நிகழ்த்துபவர்
அகியானாக்களைப் பாராயணம் செய்த கதை அல்லது தொழில்முறை கதைசொல்லிகள் மனாபட் அல்லது ககாரியா-பட் என்று அழைக்கப்பட்டனர். அவர்கள் இசைத்துக்கொண்டும் நடித்தும் கதையைச் சொல்வர்கள். அவர்கள் விரல்களில் வெள்ளி அல்லது செப்பு மோதிரங்களை அணிந்திருப்பர். அவை தாமிரத்தால் தயாரிக்கப்பட்ட குடம் அல்லது பெரிய உலோகப் பானை மீது குறுகிய வாய் மற்றும் நடுப்பகுதியில் தாளங்களை ஒலிக்கப் பயன்படுத்தப்பட்டன. மனா அல்லது காகர் என்றால் குஜராத்தி மொழியில் பானை என்று பொருள்.  மேலும், கைம்முரசு இணை , ஆர்மோனியம் போன்ற இசைக்கருவிகளும் உடன் இசைக்கப்படுகின்றன. 

## மேற்கோள்கள்

## External links
* ''Nalakhyan'' on Gujarati Wikisource
பகுப்பு:இந்திய நாடகத் துறை
அமிதா அல்-அட்டாஸ்

**அமீதா அல்-அட்டாஸ்** (Hamida al-Attas)  1934  ) என்பவர் உசாமா பின் லாதின் என்பவரின் தாயாவார். கிச்சிலி விவசாயம்  செய்து வரும் ஒரு சிரியக் குடும்பத்தில் இருந்து வந்த இவர், இரண்டு சகோதரர்கள் மற்றும் மற்றொரு சகோதரியுடன், லடாகியா துறைமுகத்திற்கு வெளியே ஓம்ரானியா மற்றும் பாப்ரியன் ஆகிய இரண்டு சிறிய கடற்கரை கிராமங்களில் வசித்து வந்தார். சியா இசுலாமியர்களின் ஒரு பகுதியான அலவைட்டுகளின் குடும்பத்தில் வளர்ந்தார்.  தனது 22 வயதில், 1956 இல் முகமது பின் அவத் பின் லாதினை மணந்தார். பின்னர், தனது கணவருடன் சவூதி அரேபியா சென்றார்.  இவர் முகமது பின் அவத் பின் லாதினின் பதினொன்றாவது மனைவியாவார். இவரது கணவருக்கு மேலும் பல மனைவிகள் இருந்தனர். அவர்களில் பெரும்பாலோர் விவாகரத்து செய்திருந்தனர். ஏனெனில் ஒரே நேரத்தில் நான்கு மனைவிகள் மட்டுமே இருக்க வேண்டும் என்பது முஸ்லிம் சட்டமாகும்.  பின் லாதினின் மனைவி என்பதைவிட இவர் ஒரு காதலி என்று அறியப்பட்டுள்ளது.  .

முகமது பின்லேடன் மூலம் இவருக்கு உசாமா பின் லாதின், 1957 இல் பிறந்தார். பின்னர், இவர்கள் விவாகரத்து செய்தனர்; முகமதுவின் 24 மகன்களில் ஒருவராக (17 முதல் 22க்குள் உசாமா  இருந்தார். லடாகியாவில் உள்ள தனது சகோதரர் நாஜியின் வீட்டில் இவர் அடிக்கடி கோடைகாலத்தை கழித்தார். உசாமா 17 வயது வரை இவருடன் இருந்தார். 1974 ஆம் ஆண்டில், உசாமாவுக்கு 18 வயதாக இருந்தபோது, தன்னுடைய மாமன் மகளான, 14 வயது நஜ்வா கானெம் என்பவரை மணந்தார். .

அமீதா பின்னர் பின்லாடன் குழுவில் ஹத்ராமி நிர்வாகியாக இருந்த முகமது அல்-அட்டாஸ் என்பவரை மணந்தார்.  இவர்களுக்கு மூன்று மகன்களும் ஒரு மகளும் இருந்தனர்.

## மேற்கோள்கள்

பகுப்பு:வாழும் மக்கள்
பகுப்பு:1934 பிறப்புகள்
பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:அரபுப் பெண்கள்
சுக்ரி மொம்மகௌடா

**சுக்ரி பொம்மகௌடா** இந்தியாவின் கர்நாடகாவில் உள்ள ஹாலக்கி ஒக்கலிகா பழங்குடியினத்தைச் சேர்ந்த ஒரு நாட்டுப்புற பாடகர் ஆவார்.  கலைகளுக்கு இவர் செய்த பங்களிப்புகள் மற்றும் பாரம்பரிய பழங்குடி இசையைப் பாதுகாப்பதில் இவர் செய்த பணிகளுக்காக இந்தியாவின் மிக உயர்ந்த கௌரவங்களில் ஒன்றான பத்மசிறீ விருது உட்பட பல விருதுகளைப் பெற்றுள்ளார்.

## வாழ்க்கை
பொம்மகௌடா வடகன்னட மாவட்டத்தில் பதிகேரியில் உள்ள ஹலாக்கி ஒக்கலிகா பழங்குடி இனத்தில் பிறந்தார். 16 வயதில் திருமணம் செய்து கொண்டார். இவருக்கும் இவர்களுக்கு இரண்டு குழந்தைகள் இருந்தன. மற்றொரு குழந்தையை தத்தெடுத்தனர்.

## தொழில்
தனது குழந்தைப்பருவத்திலேயே தனது தாயிடமிருந்து பாடக் கற்றுக் கொண்டார்.  மேலும், ஹலாக்கி ஒக்கலிகா பழங்குடியினரின் பாரம்பரிய இசை மற்றும் பாடல்களைப் பாதுகாக்க பணியாற்றி வருகிறார். கணவர் இறந்ததைத் தொடர்ந்து, கர்நாடகாவில் ஹலாக்கி ஒக்கலிகா பழங்குடியினரின் பாரம்பரிய இசையை நிகழ்த்தத் தொடங்கினார்.  இவர் தனது இனத்தைச் சேர்ந்தவர்களுக்கு பாரம்பரிய இசை மற்றும் பாடல்களைக் கற்பிக்கிறார்.  மேலும், இவர் "ஹலாக்கியின் நைட்டிங்கேல்" என்று வர்ணிக்கப்படுகிறார். வாய்வழி மரபின் ஒரு பகுதியாக பழங்குடிப் பாடல்களை  பாதுகாப்பதில் இவர் செய்த பணிக்காக அங்கீகரிக்கப்பட்டுள்ளார். அகில இந்திய வானொலி, கர்நாடக ஜனபதா அகாடமி ஆகியவை பொம்மகவுடாவுடன் இணைந்து இந்த பாடல்களைப் பதிவுசெய்து, மொழிபெயர்த்து, பாதுகாக்கின்றன.

1988 ஆம் ஆண்டில் இவரது பணிகளை கர்நாடக மாநில அரசு அங்கீகரித்தது, கலை மற்றும் இசையில் இ வர் செய்த பங்களிப்புகளுக்காக  நாடோஜா விருது,  ஜனபதா விருது உள்ளிட்ட பல மாநில விருதுகளையும் கௌரவங்களையும் பெற்றார். 2017 ஆம் ஆண்டில், இந்தியாவின் மிக உயர்ந்த குடிமக்கள் கௌரவங்களில் ஒன்றான பத்மசிறீ விருது வழங்கப்பட்டபோது இவரது பணி தேசிய அங்கீகாரத்தைப் பெற்றது.

இசையில் தனது பணிக்கு மேலதிகமாக,  கர்நாடகாவின் பாடிகேரியில்  கிராம ஊராட்சி உறுப்பினரானார். கல்வியறிவற்றவர் என்றாலும், இவர் கல்வியறிவுக்காக, குறிப்பாக சிறுமிகளிடையே பிரச்சாரம் செய்துள்ளார். மேலும் தனது வளர்ப்பு மகன் ஆல்கஹால் விஷத்தால் இறந்ததைத் தொடர்ந்து, தனது பகுதியில் மதுவுக்கு தடை விதிக்க வேண்டும் என்றும் பிரச்சாரம் செய்துள்ளார்.

## பிரபலமான கலாச்சாரத்தில்
கர்நாடக நடுநிலைப்பள்ளி பாடப்புத்தகத்தில், இசையில் இவர் செய்த பங்களிப்புகள் தொடர்பாக கட்டுரை இடம்பெற்றுள்ளது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:பத்மசிறீ விருது பெற்றவர்கள்
பகுப்பு:இந்திய இசை அமைப்பாளர்கள்
பகுப்பு:கர்நாடக நபர்கள்
பகுப்பு:வாழும் மக்கள்
கங்கா தேவி (ஓவியர்)

**கங்கா தேவி** (1928-1991) ஒரு இந்திய ஓவியர்,  மதுபானி ஓவிய பாரம்பரியத்தின் முன்னணி நிபுணர்களில் ஒருவராக பலரால் கருதப்படுகிறார்.  மதுபானி ஓவியத்தை இந்தியாவுக்கு வெளியே பிரபலப்படுத்திய பெருமை இவருக்கு உண்டு.  கயஸ்தா பிராமணக் குடும்பத்தில் 1928 ஆம் ஆண்டில் இந்திய மாநிலமான பீகாரில் உள்ள மிதிலையில்]] பிறந்தார்.  *கச்னி* (வரி வரைதல்) பாணியில் நிபுணத்துவம் பெற்ற பாரம்பரிய ஓவியத்தில் பயிற்சி பெற்றார்.   இவர் தனது கலையுடன் அமெரிக்காவில் நடந்த இந்திய விழா உட்பட பல வெளிநாடுகளுக்குச் சென்றுள்ளார்.  பகுதியாக இருந்தார். இந்திய இந்திய அரசு இவருக்கு "மிகச்சிறந்த தேசியக் கைவினைஞர்" விருதை வழங்கியது. அதைத் தொடர்ந்து 1984ஆம் ஆண்டில் இந்தியாவின் நான்காவது மிக உயர்ந்த குடிமகன் விருதான பத்மசிறீ விருதை வழங்கியது. 

1980 களில், கங்கா தேவி தில்லியில் உள்ள கைவினை அருங்காட்சியகத்தில் புகழ்பெற்ற சுவரோவியமான கோபர் கர் அல்லது திருமண அறைக்கு வண்ணம் தீட்டினார். கங்கா தேவி தில்லி மருத்துவமனையில் தனது புற்றுநோய்க்குச் வேதிச்சிகிச்சை மேற்கொண்டிருந்தபோது மூன்று முதல் நான்கு மாத காலப்பகுதியில் சுவரோவியம் வரையப்பட்டது.  துரதிருஷ்டவசமாக, இது 2015 ஆம் ஆண்டின் தொடக்கத்தில் அருங்காட்சியகத்தின் புதுப்பிக்கும் திட்டத்தின் ஒரு பகுதியாக இடிக்கப்பட்டது. 

## ஆரம்ப கால வாழ்க்கை
கங்கா தேவி "அமெரிக்காவில் இந்திய விழா" விற்குத் தேர்வு செய்யப்பட்டார்.  இவர் உருசியா, சப்பான் ஆகிய நாடுகளிலும் இந்தியக் கலையை பிரதிநிதித்துவப்படுத்தினார். இவர் தனது அனுபவங்கள் அனைத்தையும் ஓவியங்கள் மூலம் விவரித்தார்.  

## மேலும் காண்க

* மதுபானி ஓவியப் பாணி

## மேற்கோள்கள்

## மேலும் படிக்க
* 

பகுப்பு:இந்தியப் பெண் ஓவியர்கள்
பகுப்பு:1991 இறப்புகள்
பகுப்பு:1928 பிறப்புகள்
பகுப்பு:பத்மசிறீ விருது பெற்ற கலைத் துறையினர்
அனுராதா ஆச்சார்யா

**அனுராதா ஆச்சார்யா** (Anuradha Acharya) (பிறப்பு 1972) ஓர் இந்தியத் தொழிலதிபர் ஆவார். இவர் ஓசிமம் பயோ சொல்யூஷன்ஸ் மற்றும் மேப்மிஜெனோம் என்ற நிறுவனத்தின் நிறுவனரும் தலைமை நிர்வாக அதிகாரியும் ஆவார். 2011ஆம் ஆண்டில் உலக பொருளாதார மன்றத்தால் இவருக்கு "இளம் உலகளாவிய தலைவர்" விருது வழங்கப்பட்டது.

## ஆரம்ப கால வாழ்க்கை
ஆச்சார்யா,  இராஜஸ்தானின் பிகானேரில் பிறந்தார். ஆனால் தனது வாழ்க்கையின் பெரும்பகுதியை கரக்பூரிலேயே கழித்தார். 1995இல் கரக்பூர், இந்திய தொழில்நுட்பக் கழகத்தில் பட்டம் பெற்றார். பின்னர் இவர் 1995 இல் சிகாகோ சென்று இல்லினாய்ஸ் பல்கலைக்கழகத்தில் இயற்பியலிலும், மேலாண்மை தகவல் அமைப்புகளிலும் முதுகலைப் பட்டம் பெற்றார்.

## சொந்த வாழ்க்கை
ஆச்சார்யா ஒரு பேராசிரியருக்குப் பிறந்தார். தனது வாழ்க்கையின் ஆரம்ப ஆண்டுகளை ஒரு வளாக நகரத்தில் வாழ்ந்தார். சுபாஷ் லிங்காரெட்டி என்பவரை மணந்தார். இவர்களுக்கு இரண்டு மகள்கள் உள்ளனர்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:இந்தியப் பெண் அறிவியலாளர்கள்
அழகாபுரம் (சேலம்)

**அழகாபுரம்** (*Alagapuram*) என்பது சேலம் மாநகராட்சியின் ஹஸ்தம்பட்டி மண்டலத்தில் உள்ள பெருநகர் பகுதி. இந்தியாவின் தமிழ்நாடு மாநிலத்தில் உள்ள சேலம் மாநகரத்தில் உள்ள ஒரு பகுதி அழகாபுரம்.

## மேற்கோள்கள்

பகுப்பு:சேலம்
இலட்சுமி நாராயண் திரிபாதி

thumb|2017இல் மெல்போர்ன் எழுத்தாளர்கள் விழாவில் இலட்சுமி நாராயண் திரிபாதி.
**இலட்சுமி நாராயண் திரிபாதி** (*Laxmi Narayan Tripathi*) (**இலட்சுமி** என்று அழைக்கப்படுகிறார்) ஒரு திருநங்கை / ஹிஜ்ரா உரிமை ஆர்வலரும், பாலிவுட் நடிகையும், பரதநாட்டிய நடனக் கலைஞர், நடன இயக்குநர் மற்றும் இந்தியாவின் மும்பையில் ஊக்கமளிக்கும் பேச்சாளர் ஆவார். கின்னார் அகதாவின் ஆச்சார்யா மகாமண்டலேசுவரரும் ஆவார். இவர் திசம்பர் 13, 1978 அன்று தானேவில் மால்டி பாய் மருத்துவமனையில் பிறந்தார். 2008ஆம் ஆண்டில் ஐ. நாவில் ஆசிய-பசிபிக் பகுதியை பிரதிநிதித்துவப்படுத்திய முதல் திருநங்கை ஆவார். அங்கு, பாலியல் சிறுபான்மையினரின் அவலநிலை குறித்து இவர் பேசினார். "மக்கள் மனிதர்களாக இருக்க வேண்டும். அவர்கள் எங்களை மனிதர்களாக மதிக்க வேண்டும், எங்கள் உரிமைகளை  மதித்து திருநங்கைகளாக கருத வேண்டும்," என்று கூறினார். இவர் 2011இல் பிரபலமான தொலைக்காட்சி நிகழ்ச்சியான பிக் பாஸில் போட்டியாளராக இருந்தார். இவரது முயற்சிகள் 2020ஆம் ஆண்டில் திருநங்கைகளுக்கு உதவியது.
thumb|மும்பையில் ஒரு விழாவில் இலட்சுமி, 2012
## மேற்கோள்கள்

## வெளி இணைப்புகள்
*Laxmi's interview on gender and sexuality

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:திருநங்கை
பகுப்பு:ந.ந.ஈ.தி நபர்கள்
நிக்கோபார் சிறிய ஆந்தை

**நிக்கோபார் சிறிய ஆந்தை** (*Nicobar scops owl*)(*ஓட்டசு அலியசு*) என்பது ஸ்ட்ரிகிடே குடும்பத்தில் ஆந்தை இனமாகும். இது இந்தியாவின்நிக்கோபார் தீவுகளில், குறிப்பாகப் பெரிய நிக்கோபார் தீவுகளில் மட்டுமே காணக்கூடியது. ஆனால் இதனைச் சிறிய நிக்கோபார் தீவிலும் காணலாம்.

நிகோபார் சிறிய ஆந்தியின் இயற்வாழ்விடம் வெப்பமண்டல ஈரமான தாழ் நில காடுகள் ஆகும். இதனுடைய காப்பு நிலை நிச்சயமற்றதாக உள்ளது. ஆனால் இது அரிதானது அல்லது ஆபத்தானது என்று கருதப்படுகிறது. இதனை முதலில் பமீலா சி. ராஸ்முசனால் 1998இல் விவரித்தார். இந்த இனம் குறித்த தகவல்கள் மிகக் குறைவாகவே உள்ளன. இவை சிலந்தி, வண்டு மற்றும் தரைவாழ் பல்லிகளை உணவாக உட்கொள்கின்றன.

## மேற்கோள்கள்

## வெளி இணைப்புகள்

* ஆந்தைகள் நுழைவு

பகுப்பு:Articles with 'species' microformats
பகுப்பு:அச்சுறு நிலையை அண்மித்த இனங்கள்
பகுப்பு:நிக்கோபார் தீவுப் பறவைகள்
யவன இராச்சியக் கல்வெட்டு

**யவன இராச்சியக் கல்வெட்டு** (*Yavanarajya inscription*), இதனை மகேரா கிணற்றுக் கல்வெட்டு என்றும் அழைப்பர்கிமு முதலாம் நூற்றாண்டைச் சேர்ந்த செம்மணற்கல்லால் ஆன இக்கல்வெட்டு பிராமி எழுத்துமுறையில் சமசுகிருத மொழியில் எழுதப்பட்டுள்ளது. இக்கல்வெட்டில் இப்பகுதி மக்களுக்கு, பிராமணர் ஒருவர் கிணறு மற்றும் குளம் வெட்டிக் கொடுத்ததைக் குறித்துள்ளது. இந்தியாவின் மதுராவிற்கு வடக்கே 17 கிலோ மீட்டர் தொலைவில் உள்ள மகேரா எனும் ஊரின் கிணற்றின் அருகே 1988-இல் இக்கல்வெட்டுக் கண்டுபிடிக்கப்பட்டது.தற்போது இக்கல்வெட்டு மதுரா அருங்காட்சியகத்தில் உள்ளது.

கல்வெட்டின் மூலம் யவன  இராச்சியத்தின் 116-வது ஆண்டு ஆட்சியின் போது, பண்டைய இந்தியாவின் மதுரா பகுதி யவனர்கள் ஆட்சியின் கீழ் இருந்தது எனத்தெரிகிறது.இந்தோ-கிரேக்க நாட்டை ஆண்ட யவனர்கள்  ஆட்சியின் போது இல்கல்வெட்டு நிறுவப்பட்டிருக்கலாம் எனக்கருதப்படுகிறது.
## இதனையும் காண்க
* கோபிகா குகை கல்வெட்டுக்கள்
## மேற்கோள்கள்

பகுப்பு:இந்தியக் கல்வெட்டுகள்
பகுப்பு:மதுரா மாவட்டம்
சமசுகிருத மொழி கல்வெட்டுக்கள்
இராதிகா ராய்

**இராதிகா ராய்** (Radhika Roy) (பிறப்பு 7 மே 1949) **இராதிகா தாஸ்** எனவும் அறியப்படும் இவர் ஓர் இந்திய பத்திரிகையாளரும் புது தில்லி தொலைக்காட்சியின் (என்.டி.டி.வி) இணை நிறுவனரும் ஆவார். அச்சு பத்திரிகைத் துறையில் பத்து வருட வாழ்க்கையைத் தொடர்ந்து, இவர் 1987இல் தொலைக்காட்சிக்கு மாறினார். பின்னர், என்.டி.டி.வியை இணைந்து நிறுவி 25 ஆண்டுகளுக்கும் மேலாக வழிநடத்தினார். இவரையும் இவரின் கணவர் பிரணாய் ராய் ஆகிய இருவரையும் என்.டி.டி.வியில் நிர்வாக பதவிகளை  வகிக்க 2 ஆண்டுகள் தடை செய்து இந்திய பங்கு மற்றும் பரிவர்த்தனை வாரியம் (செபி) உத்தரவு பிறப்பித்தது. வாரியம் நடத்திய விசாரணையில், கடன் ஒப்பந்தங்கள் தொடர்பான தகவல்களை இவர்கள் தடுத்து நிறுத்தியதாக குற்றம் சாட்டியது .

14 சூன் 2019 அன்று, இவர்கள் இருவரும் சேர்ந்து ஒரு கூட்டு அறிக்கையை வெளியிட்டனர். "தாங்கள் இயக்குநர் பதவியில் இருந்து விலகவும், என்.டி.டி.வி-யில் எந்த நிர்வாக பதவிகளையும் வகிக்கக் கூடாது என்ற செபியின் உத்தரவை மதிக்கவும் செய்வதாகவும், ஆனால் செபியின் இந்த முடிவு தவறான மதிப்பீட்டை அடிப்படையாகக் கொண்டது என்றும் மிகவும் அசாதாரணமான மற்றும் விபரீதமானதாகும் உத்தரவாகும். " என்றனர்.

## தொழில்
இவர், பத்து ஆண்டுகளுக்கும் மேலாக அச்சு இதழியல் துறையில் பணியாற்றினார். இதில் இந்தியன் எக்சுபிரசு மற்றும் இந்தியா டுடே போன்ற வெளியீடுகளும் உள்ளன.

## சொந்த வாழ்க்கை
இவர், தான் வெல்ஹாம் பெண்கள் பள்ளியில் படித்தபோது சந்தித்த பிரணாய் ராயை  திருமணம் செய்து கொண்டார். இவர்களுக்கு தாரா ராய் என்ற மகள் உள்ளார்.

இவரது சகோதரி பிருந்தா காரத் இந்தியப் பொதுவுடமைக் கட்சி (மார்க்சிஸ்ட்)யின் முடிவெடுக்கும் உயர்ந்த அமைப்பான செயற்குழு உறுப்பினராக உள்ளார்.

## குற்றச்சாட்டு
தூர்தர்ஷனை மேம்படுத்தும் நிகழ்வில் என்டிடிவி மோசடி செய்ததாக அதன் நிர்வாக இயக்குநர் ராய் மீது சி.பி.ஐ 1998இல் குற்றச்சதி வழக்கு ஒன்றைப் பதிவு செய்தது. சூலை 2013 இல், சிபிஐ மூலம் இவர்களுக்கு எதிராக தாக்கல் செய்யப்பட்ட வழக்குகள் சம்பந்தப்பட்ட எல்லா குற்றச்சாட்டுகளிலிருந்தும் விடுவித்தது.

## மேற்கோள்கள்

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தியப் பெண் ஊடகவியலாளர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சித் தயாரிப்பாளர்கள்
சீமா பட்நாகர்

**சீமா பட்நாகர்** (Seema Bhatnagar) (பிறப்பு: சீமா சிறீவத்சவா) ஓர் இந்திய விஞ்ஞானி ஆவார். இவரது பணி புற்றுநோய்க்கெதிரான மருந்து கண்டுபிடிப்புத் துறையில் இருந்தது . இவர் முதன்மையாக மார்பகப் புற்றுநோய்க்கான மருந்துகளை இலக்குகளைக் கொண்டிருக்கும் வேதித் தொகுப்பு அணுகுமுறைகளில் பணியாற்றுகிறார்.

## கல்வி
சீமா பட்நகர் 1992இல் இளம் அறிவியலில் பட்டம் பெற்ற பிறகு இலக்னோவின் இசபெல்லா தோபர்ன் கல்லூரியில் கரிம வேதியியலில் முதுகலைப் பட்டம் பெற்றார். (1994). இலக்னோவின் மத்திய மருந்து ஆராய்ச்சி நிறுவனத்தில் வேதியியலில் தனது ஆராய்ச்சியை முடித்தார் (1999). இவரது ஆய்வறிக்கை அமியா பிரசாத் பதுரியின் வழிகாட்டுதலின் கீழ் இருந்தது.

## சொந்த வாழ்க்கை
பட்நாகர் இந்திய மாநிலமான உத்தரப்பிரதேசத்தின் இலக்னோ நகரில் பிறந்தார். பாதுகாப்பு ஆராய்ச்சி மற்றும் மேம்பாட்டு அமைப்பின் இணை இயக்குநராக இருந்த ராம் சந்திர சிறீவத்சவா என்பவருக்கும், மீரா சிறீவத்சவா என்பவருக்கும் மூத்த மகளாவார். இவர், ஒரு தகவல்தொழில்நுட்ப ஆலோசகரை மணந்தார். இவர்களுக்கு ஒரு மகனும், ஒரு மகளும் உள்ளனர்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இந்தியக் கரிம வேதியியலாளர்கள்
பகுப்பு:கரிம வேதியியலாளர்கள்
பகுப்பு:இந்தியப் பெண் வேதியியலாளர்கள்
பெரிய நிக்கோபார் பாம்புண்ணிக் கழுகு

**பெரிய நிக்கோபார் பாம்புண்ணிக் கழுகு** (*Great Nicobar serpent eagle*) என்றும் அழைக்கப்படும் **தென் நிக்கோபார் பாம்பு கழுகு** (*இசுபிலோர்னிசு குளோசி*), அக்சிபிட்ரிடே குடும்பத்தில் கொன்றுண்ணிப் பறவை இனமாகும். இது கழுகுகளில் மிகச்சிறிய கழுகு இனமாகும். இதன் உடல் எடை சுமார் 450 கிராம் மற்றும் உடல் நீளம் சுமார் 40 செ.மீ. ஆகும். இது இந்தியத் தீவான பெரிய நிக்கோபார் தீவில் மட்டும் காணக்கூடிய அகணிய உயிரியாகும். இது வாழ்விடம் இழப்பால் அச்சுறுத்தப்படுகிறது.

தற்பொழுது இது தனிச் சிற்றினமாகக் கருதப்படுகிறது, ஆனால் முன்னர் இது *சு. மினிமசின்* துணையினமாகக் கருதப்பட்டது. இன்று *மினிமசு* என்பது கொண்டை பாம்புண்ணிக் கழுகின் துணையினமாகக் கருதப்படுகிறது. மேலும் மத்திய நிக்கோபார் தீவுகளிலிருந்து மோனோடிபிக் இனமாகக் கருதப்படுகிறது.

## மேற்கோள்கள்

பகுப்பு:கழுகுகள்
பகுப்பு:நிக்கோபார் தீவுப் பறவைகள்
சிவானி வர்மா

**சிவானி வர்மா** (Shivani Verma) (பிறப்பு: புனே, மே 31, 1972) பிரம்ம குமாரி சிவானி, சகோதரி சிவானி அல்லது பி.கே.சிவானி எனவும் அழைக்கப்படும் இவர், இந்தியாவில் பிரம்ம குமாரிகள் ஆன்மீக இயக்கத்தில் ஆசிரியராக இருக்கிறார்.

## சுயசரிதை
இவரது பெற்றோர் இவர் குழந்தையாக இருந்தபோது பிரம்ம குமாரி இயக்கத்தைப் பின்தொடரத் தொடங்கினர். இவர் தனது 20களின் ஆரம்பத்தில் இயக்கங்களின் கூட்டங்களில் கலந்து கொள்ளத் தொடங்கினார்.

சாவித்ரிபாய் புலே புனே பல்கலைக்கழகத்தில் இளங்கலை மற்றும் முதுகலைபட்டப்படிப்பை தங்கப் பதக்கத்துடன் முடித்தார். பின்னர் மகாராட்டிரா தொழில்நுட்ப நிறுவனத்தில் கணினி பொறியியலில் முதுகலை பட்டம் பெற்றார். ஆரம்பத்தில், தில்லியில் பிரம்மா குமாரி இயக்கத்தின் தொலைக்காட்சி விளக்கக்காட்சிகளைத் தயாரிப்பதில் இவர் பணியாற்றினார். அங்கு மூத்த ஆசிரியர்கள் போதனைகளை பதிவு செய்வார்கள். 2007ஆம் ஆண்டில், மற்ற ஆசிரியர்கள் கிடைக்காததால், பார்வையாளர்களின் கேள்விகளுக்கு இவரே பதிலளிக்கத் தொடங்குமாறு கேட்டுக் கொள்ளப்பட்டார். 2007ஆம் ஆண்டில், ஆஸ்தா தொலைக்காட்சிக்காக *அவேக்கனிங் வித் பிரம்ம குமாரிஸ்* என்ற தொலைக்காட்சித் தொடர் தயாரிக்கப்பட்டது. இதில் இவரை இணை தொகுப்பாளர் கானு பிரியா பேட்டி கண்டார்.

சுரேஷ் ஓபராய் உடனான அவரது தொலைக்காட்சித் தொடர் உரையாடல்கள் 2015ஆம் ஆண்டு புத்தகமான *ஹேப்பினஸ் அன்லிமிடெட்: அவேக்கிங் வித் பிரம்ம குமாரிஸ்* என்ற நூலில் இடம் பெற்றன.

இவர், இந்தியாவிலும் வெளிநாட்டிலும் பயணம் செய்து, உறுப்பு தானத்தை ஊக்குவித்தல்   பெற்றோருக்குரிய திட்டங்கள், பிரம்ம குமாரிகளின் நிகழ்வுகள் போன்ற தொண்டு நிகழ்ச்சிகளில் தோன்றினார். 2017ஆம் ஆண்டில் இவர் உலக மனநல சங்கத்தின் நல்லெண்ண தூதராக நியமிக்கப்பட்டார்.

இவருக்கு பிகேசிவானி என்ற யூடியூப் தொலைக்காட்சி இருக்கிறது.

## விருதுகளும் அங்கீகாரமும்
இவர் 2014இல் அசோசாம்  மகளிர் பத்தாண்டு வெற்றியாளர்களுக்கான விருதையும், 2019 இல் நாரி சக்தி விருதையும் பெற்றார் 

## மேலும் காண்க

* ராஜ யோகம்

## மேற்கோள்கள்

பகுப்பு:இந்தியத் தொலைக்காட்சி தொகுப்பாளர்கள்
பகுப்பு:வாழும் மக்கள்
பகுப்பு:1972 பிறப்புகள்
மஞ்சு சர்மா (உயிரியலாளர்)

**மஞ்சு சர்மா** (*Manju Sharma*, 13 திசம்பர் 1940 – 31 அக்டோபர் 2024) ஓர் இந்திய உயிரித் தொழில்நுட்பவியலாளரும், இந்தியாவில் பல அறிவியல் ஆராய்ச்சி மற்றும் கொள்கை உருவாக்கும் அமைப்புகளின் நிர்வாகியும் ஆவார். இவர் குசராத்தின் காந்திநகரில் உள்ள இந்தியாவின் மேம்படுத்தப்பட்ட ஆராய்ச்சி நிறுவனத்தின் தலைவராகவும் அதன் நிர்வாக இயக்குநராகவும் இருந்தார். முன்னர் இந்திய அறிவியல் மற்றும் தொழில்நுட்ப அமைச்சகத்தில் உயிரித் தொழில்நுட்பத் துறையின் செயலாளராக பணியாற்றினார்.  2007இல் பத்ம பூசண் விருது பெற்றார்.

## பணிகள்
இந்தியாவின் பல முன்னோடி உயிரி தொழில்நுட்ப ஆராய்ச்சியில் இவரது பங்கு இருந்தது. தடுப்புத்திறனியல் தேசிய ஆய்வு நிறுவனம், இலக்னோ, தாவர மரபணு ஆராய்ச்சி நிறுவனம், மதுரை உயிரி ஆராய்ச்சி மையங்கள் தில்லி பல்கலைக்கழகத்தின் தாவர மூலக்கூறு உயிரியல் பிரிவு, டி.என்.ஏ கைரேகை மற்றும் நோயறிதலுக்கான மையம் உள்ளிட்ட பல நிறுவனங்களை நாட்டில் நிறுவுவதில் இவர் குறிப்பிடத்தக்க பங்கைக் கொண்டிருந்தார்.

## வாழ்க்கை
மஞ்சு சர்மா, கல்வியாளரும் அரசியல்வாதியுமான மதன் மோகன் மாளவியாவின் பேத்தியாவார். இவர், மலேரியா நோய் வல்லுநரும் பூச்சியியல் வல்லுநரானமான வினோத் பிரகாஷ் சர்மாவை மணந்தார். இவர்களது மகன் அமித் சர்மா, புரத படிகவியல் துறையில் நிபுணத்துவம் பெற்றவர்.

## மேற்கோள்கள்

பகுப்பு:1940 பிறப்புகள்
பகுப்பு:2024 இறப்புகள்
பகுப்பு:இந்திய உயிரியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:இந்தியப் பெண் அறிவியலாளர்கள்
பகுப்பு:இந்தியக் கல்வி நிர்வாகவியலாளர்கள்
அழகாபுரி

**அழகாபுரி** என்ற தலைப்பில் உள்ள  கட்டுரைகள்:

* அழகாபுரி (அரியலூர் மாவட்டம்)
* அழகாபுரி (விருதுநகர் மாவட்டம்)
* அழகாபுரி ஊராட்சி
----
சசி வத்வா

thumb|262x262px|அக்டோபர் 16, 2012 அன்று புது தில்லியில் அகில இந்திய மருத்துவ அறிவியல் கழகத்தின் (AIIMS) 40வது ஆண்டு பட்டமளிப்பு விழாவில் டாக்டர்.ஷாஷி வாத்வா
**சசி வத்வா** (Shashi Wadhwa) (பிறப்பு: சூலை 20, 1948) புது தில்லியின் அகில இந்திய மருத்துவ அறிவியல் நிறுவனத்தின் தலைவராவார். வளர்ச்சி நரம்பியல், அளவு உருவவியல் மற்றும் எலக்ட்ரான் நுண்ணோக்கி ஆகியவை இவரது முக்கிய ஆராய்ச்சி ஆர்வங்களாகும். இவரது ஆய்வகம் முக்கியமாக வளரும் மனித மூளையில் கவனம் செலுத்தியது.

## கல்வி
சசி 1970இல் மத்தியப் பிரதேசத்தின் ஜபல்பூர் மருத்துவக் கல்லூரியில் பட்டப்படிப்பை முடித்தார். பின்னர், முதுகலை படிப்புகளுக்காக அனைத்திந்திய மருத்துவ அறிவியல் கழகத்தில் உடற்கூறியல் துறையில் சேர்ந்தார்.

இவர், பேராசிரியராக ஓய்வு பெறும் வரை பணியாற்றினார். இறுதியில் உடற்கூறியல் துறையின் தலைவரானார். 1972ஆம் ஆண்டு முதல் அனைத்திந்திய மருத்துவ அறிவியல் நிறுவனத்தில் இளங்கலை மற்றும் முதுகலை பட்டதாரிகளுக்கு கற்பித்தும் பயிற்சியும் அளித்துள்ளார். இவர் 67 சர்வதேச மற்றும் 37 தேசிய ஆராய்ச்சி வெளியீடுகள், 27 புத்தகங்கள் எழுதியும், 13 புத்தகங்களை திருத்தியும் வெளியிட்டுள்ளார்.

## அங்கீகாரம்
தேசிய மருத்துவ அறிவியல் கழகத்தின் தேர்ந்தெடுக்கப்பட்ட சகாவான சசி, தனது பணிக்காக அங்கீகரிக்கப்பட்டுள்ளார். 1990ஆம் ஆண்டில் அறிவியல் மற்றும் தொழிலக ஆய்வு மன்றத்தின் சாந்தி ஸ்வரூப் பட்நகர் விருதையும்  2013இல் பி.கே.பச்சாவத் வாழ்நாள் சாதனையாளர் விருதையும் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:இந்திய மருத்துவர்கள்
பகுப்பு:நரம்பணுவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:பெண் அறிவியலாளர்கள்
ஆண்டிப்பாளையம்

**ஆண்டிப்பாளையம்** என்ற தலைப்பில் உள்ள  கட்டுரைகள்:

* ஆண்டிப்பாளையம் (விழுப்புரம்)
* ஆண்டிப்பாளையம் (திருப்பூர்)

----
நிக்கோபார் காட்டு ஈப்பிடிப்பான்

பகுப்பு:ஈ-பிடிப்பான்கள்
பகுப்பு:நிக்கோபார் தீவுப் பறவைகள்
பகுப்பு:நிக்கோபர் அகணிய உயிரிகள்
**நிக்கோபார் காட்டு ஈப்பிடிப்பான்** (*Nicobar jungle flycatcher*)(*சையோர்னிசு நிகோபரிகசு*) என்பது பழைய உலக ஈப்பிடிப்பான் குடும்பமான மியுசிகாபிடேயில் உள்ள பறவை. இது நிக்கோபார் தீவுகளில் மட்டுமே காணப்படும் அகணிய உயிரியாகும். இங்கு இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள். இது ஒரு காலத்தில் பழுப்பு நிற மார்புடைய காட்டு ஈப்பிடிப்பானின் துணையினமாகக் கருதப்பட்டது.

இந்த சிற்றினம் முன்னர் ரைனோமையாசு பேரினம் வைக்கப்பட்டது, பின்னர் 2010ல் மூலக்கூறு வகைப்பாட்டியல் ஆய்வுகளின் படி *சையோர்னிசு* பேரினத்தின் கீழ் மாற்றப்பட்டது.

## மேற்கோள்கள்

## மேலும் காண்க
*BirdLife Species Factsheet. 
* Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
ஜெயந்த் பாரிக்

**ஜெயந்த் பாரிக்** (Jayant Parikh) (பிறப்பு 2 ஏப்ரல் 1940) ஓர் இந்திய கலைஞரும், அச்சுத் தயாரிப்பாளரும், சுவர் ஓவியரும் ஆவார். இவர் என். எஸ். பிந்திரே, கே. ஜி. சுப்ரமணியன், சங்கோ சௌத்ரி ஆகியோரின் மாணராவார். இவர் இந்தியாவின் வடோதராவில் வசித்து வருகிறார்.

புது தில்லி, மும்பை, பெங்களூர் போன்ற நகரங்களிலுள்ள தேசிய கலைக்கூடங்கள், புதுதில்லியில் உள்ள தேசிய நவீன கலைக் கூடம், லலித் கலா அகாதமி ஆகியவற்றின் தொகுப்புகளில் இவரது படைப்புகள் இடம்பெறுகின்றன.

## சுயசரிதை

ஜெயந்த் பாரிக் ஏப்ரல் 2, 1940 அன்று இந்தியாவின் குசராத்து மாநிலத்தின் பந்த்னி கிராமத்தில் குசராத்தி பணியா குடும்பத்தில் பிறந்தார். இவரது கிராமத்தில் இவரது குடும்பத்திற்கு மளிகை கடை இருந்தது. வதோதராவின் மகாராஜா சயாஜிராவ் பல்கலைக்கழகத்தில் நுண்கலை பீடத்தில் கலையை படிப்பதற்காக 1957 இல் வடோதராவுக்குச் சென்றார் .

1962 ஆம் ஆண்டில், என்.எஸ். பந்தரேவின் வழிகாட்டுதலின் கீழ் ஓவியத்தைக் கற்றார்.  கூடுதலாக மரத்தில் வரைகையையைப் படித்தார். பின்னர், இவர் பொறித்தல் மற்றும் வண்ணமயமாக்கலையும் கற்றுக்கொண்டார்.

1970 ஆம் ஆண்டில் எம்.எஸ் பல்கலைக்கழக பல்கலைக்கழகத்தில் ஓவியத் துறை தற்காலிக விரிவுரையாளராகவும், 1980இல் ஒவ்வொரு முறையும் ஒரு வருடம் சிறிது காலத்திற்கு வரைகலைத் துறைக்கு தற்காலிக விரிவுரையாளராகவும் இருந்தார். 74க்கும் மேற்பட்ட தனி நிகழ்ச்சிகளையும் இவர் கொண்டிருந்தார்.

### படைப்புகள்
இவர் மூன்றாம் திரையனால்-இந்தியா உள்ளிட்ட தேசிய மற்றும் சர்வதேச கலை கண்காட்சிகளில் பங்கேற்றார். சோதேபி, மற்றும் டொமினிக்  போன்ற ஏல நிறுவனங்களில் இவரது படைப்புகள் விற்கப்பட்டுள்ளன.

நவீன கலை தேசிய தொகுப்பு (புது தில்லி, மும்பை  மற்றும் பெங்களூரு) தொகுப்புகளில் இவரது படைப்புகள் இடம் பெறுகின்றன; ஜெஹாங்கிர் நிக்கல்சன் கலை அறக்கட்டளை, செஸ்டர் மற்றும் டேவிடா ஹெர்விட்ஸ் தொகுப்பு ஹெர்விட்ஸ் சேகரிப்பு  சத்ரபதி சிவாஜி அருங்காட்சியகம், மும்பை; மற்றும் லலித் கலா அகாடமி, புது தில்லி. போன்றவற்றிலும் இவரது கலைப்படைப்புகள் இடம் பெற்றுள்ளன.

## மேற்கோள்கள்

## வெளி இணைப்புகள்
*Jayant Parikh's website

பகுப்பு:வாழும் மக்கள்
பகுப்பு:1940 பிறப்புகள்
பகுப்பு:இந்திய ஓவியர்கள்
குருவாயூர் தொடருந்து நிலையம்

**குருவாயூர் தொடருந்து நிலையம்** (*Guruvayur railway station*) (குறியீடு: GUV) என்பது கேரளாவின் திருச்சூர் மாவட்டத்தின் குருவாயூரில் அமைந்துள்ள ஒரு ரயில் நிலையமாகும். குருவாயூர் விரைவுவண்டி கொல்லம், திருவனந்தபுரம் - மதுரை வழியாக சென்னை செல்கிறது.

## கண்ணோட்டம்
இந்த நிலையம் குருவாயூர்-திருச்சூர் துணை பிரிவில் ஓர் தொடருந்து நிலையமாகச் செயல்படுகிறது. குருவாயூர் கோயிலுக்கு அருகாமையில் இருப்பதற்கும் இது மத முக்கியத்துவத்தைப் பெறுகிறது.

## தளவமைப்பு
இங்குப் பயணிகள் மற்றும் விலக்குதல் நோக்கத்திற்காக நான்கு தடங்கள் மற்றும் மூன்று நடைமேடைகள் உள்ளன.

## மேற்கோள்கள்

பகுப்பு:திருச்சூர் மாவட்டத்திலுள்ள தொடருந்து நிலையங்கள்
இரண்டாம் சதகர்ணி

**இரண்டாம் சதகர்ணி** (*Satakarni II*, பிராமி எழுத்துமுறை: **𑀲𑀸𑀢𑀓𑀡𑀺**, *சாதகணி*) என்பவர் இந்தியாவின் தக்கணப் பகுதியை ஆண்ட சாதவாகன அரசர்களில் நான்காமவராவார். இவரது ஆட்சிக்காலம் பொதுவாக கி.மு. 50-25 எனக் கொள்ளப்படுகிறது.

முன்னைய சாதவாகன அரசர்கள் மேற்கு மால்வாப் பகுதியைக் கைப்பற்றியதைத் தொடர்ந்து, இரண்டாம் சதகர்ணி கிழக்கு மால்வாப் பகுதியை சுங்கர்களிடமிருந்தோ அல்லது கண்வர்களிடமிருந்தோ கைப்பற்றினார். இதன் மூலம், பௌத்த வழிபாட்டிடமான சாஞ்சியை அவரால் அணுக முடிந்தது. இங்கு, மௌரியப் பேரரசு மற்றும் சுங்கர்களால் அமைக்கப்பட்ட மூலத் தூபிகளைச் சுற்றி அலங்கரிக்கப்பட்ட நுழைவாயில்களை அமைத்தார்.

புராணங்களில் குறிப்பிடப்பட்டுள்ள எதிர்கால மன்னர்களின் பட்டியலின்படி, "சந்திரகுப்த மௌரியன் ஆட்சிபீடமேறி 137 ஆண்டுகளின் பின், சுங்கர்கள் 112 ஆண்டுகளும், கண்வயனர்கள் 45 ஆண்டுகளும் ஆட்சிபுரிவர். கண்வயனரின் இறுதி மன்னனான சுசர்மன் ஆந்திர சிமுகனால் கொல்லப்படுவான்". சந்திரகுப்த மௌரியனின் ஆட்சித் துவக்கம் கி.மு. 324 எனக் கணித்தால், சிமுகன் 294 ஆண்டுகளுக்குப் பின், அதாவது கி.மு. 30ல் ஆட்சிபீடமேறியுள்ளான். சிமுகன் 23 ஆண்டுகளும், அவனுக்குப் பின் ஆட்சிபுரிந்த கண்கன் 18 ஆண்டுகளும் ஆட்சிபுரிந்ததாகக் கூறப்படுகிறது. இதன்படி, கண்கனுக்குப் பின் அரியணையேறிய சதகர்ணியின் ஆட்சித் துவக்கம் கி.பி 10ம் ஆண்டாகும்.

சாஞ்சியில் காணப்படும், "மன்னன் சதகர்ணி" எனும் பெயரிலான நன்கொடைக் கல்வெட்டு இரண்டாம் சதகர்ணியின் காலப்பகுதிக்குரியதெனக் கருதப்படுகிறது. பிராமி எழுத்துக்களிலுள்ள *[[:File:Siri-Satakani inscription Sanchi Stupa 1 Southern Gateway Rear of top architrave.jpg|சிரி-சதகணி கல்வெட்டு]]*, சாதவாகன அரசன் இரண்டாம் சதகர்ணியின் கைவினைஞர்களால், தென்புற வாயிலின் மேல்விதானம் நன்கொடையாக அளிக்கப்பட்டமை பற்றிக் குறிப்பிடுகிறது.:

இரண்டாம் சதகர்ணியின் ஆட்சிக்காலத்தின் பின் சாதவாகனப் பேரரசு வீழ்ச்சியடைந்தது. மேலும், மேற்குச் சத்ரப ஆட்சியாளரான நாகபாணன் இப்பகுதிகளை வென்றார். சாதவாகனப் பேரரசு கௌதமிபுத்ர சதகர்ணியின் ஆட்சியின் கீழ் மீண்டும் புத்துயிர் பெற்றது.

## குறிப்புகள்

## மேற்கோள்கள்
* 
* 
* 
*

பகுப்பு:சாதவாகன வம்சம்
பகுப்பு:கிமு 1-ஆம் நூற்றாண்டு மக்கள்
சீவான் சந்திப்பு தொடருந்து நிலையம்

**சீவான் சந்திப்பு தொடருந்து நிலையம்** (*Siwan Junction railway station*) பீகார் மாநிலத்தில் உள்ள சீவான் நகரில் உள்ள ஒரு தொடருந்து நிலையமாகும். இந்த நிலையம் இந்தியாவின் அனைத்து முக்கிய நகரங்களுடனும் சீவான் மாவட்டத்தினையும் கோபால்கஞ்ச் பகுதியினையும் இணைக்கின்றது. இது கொல்கத்தா அமிர்தசரசு ராஞ்சி குவகாத்தி இலக்னோ தில்லி, கான்பூர் மற்றும் கோரக்பூர் போன்ற முக்கிய நகரங்களுடன் நன்கு இணைக்கப்பட்டுள்ளது.

இந்த நிலையம் சீவான் மற்றும் கோபால்கஞ்ச் மாவட்ட மக்களுக்குச் சேவை செய்கிறது என்றாலும், அரசியல் காரணங்களால் இந்த நிலையம் எப்போதும் புறக்கணிக்கப்படுகிறது.

## அதிகார வரம்பு
இது பீகாரில் உள்ள சீவான் மாவட்டத்தின் வடகிழக்கு தொடருந்து மண்டலத்தின் வாரணாசி ரயில் பிரிவைச் சேர்ந்தது. இந்த நிலையக் குறியீடு SV.

## தடம்
, , மகாராஜ்கஞ்ச் சந்திப்பு, மஷ்ரக் சந்திப்பு மற்றும் தாவே சந்திப்பிற்கு மூன்று முக்கிய தொடருந்து தடங்கள் இங்கிருந்துசெல்கின்றன.

## ரயில்கள்
வைசாலி விரைவுவண்டி, பீகார் சம்பர்க் கிரந்தி அதிவிரைவு வண்டி, புது தில்லி - நாகர்லாகுன் அதிவிரைவுவண்டி,  மயுரியா விரைவுவண்டி முதலியன சீவான் தொடருந்து நிலையம் வழியாகச் செல்லும் சில முக்கியமான இரயில்களாகும்.

## கேலரி

படிமம்:Siwan Junction Platform Board.jpg|சீவான் சந்திப்பு தொடருந்து நிலைய நடைமேடை
படிமம்:Siwan Junction railway lines.jpg|சீவான் சந்திப்பு தொடருந்து நிலைய இரயில் பாதைகள்


## மேற்கோள்கள்
 

## வெளி இணைப்புகள்

* Siwan Junction railway station at the India Rail Info

பகுப்பு:பீகாரிலுள்ள தொடருந்து நிலையங்கள்
ஆத்திபாத பிராமி கல்வெட்டு

**ஆத்திபாத கோசுண்டி கல்வெட்டுக்கள்** (**Hathibada Ghosundi Inscriptions**), இந்தியாவின் இராஜஸ்தான் மாநிலத்தின் சித்தோர்கார் நகரத்திற்கு வடக்கே 8 மைல் தொலைவில் உள்ள நாகரி மற்றும் சித்தோர்காருக்கு தென்மேற்கு 3 மைல் தொலைவில் உள்ள  கோசுண்டி எனும் பகுதிகளில் கண்டெடுக்கப்பட்ட, கிமு 2 அல்லது முதலாம் நூற்றாண்டுக் காலத்திய, சமசுகிருத மொழியில் பிராமி எழுத்துமுறையில் எழுதப்பட்ட கல்வெட்டுகளாகும். இக்கல்வெட்டுக்கள் இந்து சமயத்தின் வைணவப் பிரிவுத் தொடர்புடையதாகும்.  

இக்கல்வெட்டுக்கள் அதன் பழமைக்கும் மட்டுமல்லாது, பண்டைய இந்திய சாத்திரங்கள், சமூகம், வரலாறு மற்றும் சமய நம்பிக்கைகள் பற்றிய தகவல்களின் ஆதாரமாகவும் உள்ளது குறிப்பிடத்தக்கதாகும். ஆத்திபாத கோசுண்டிக் கல்வெட்டுகளில் பண்டைய இந்துக் கடவுள்களான கிருஷ்ணர் மற்றும் பலராமர் குறித்தும், கிமு முதல் நூற்றாண்டில் அக்கடவுளர்களுக்கு அர்ப்பணிக்கப்பட்ட் ஒரு கற்கோயில் குறித்தும், பூசை முறைகள் மற்றும் ஒரு மன்னர் அசுவமேத யாகம் செய்தததைக் குறிப்பிட்டுள்ளது.மேலும் இக்கல்வெட்டுக்களில் கிருட்டிணன் மற்றும் பலராமர் பகவான் விஷ்ணுவின் அவதாரங்கள் என்றும் குறித்துள்ளது.

ஆத்திபாத கோசுண்டி கல்வெட்டுக்கள், அயோத்தி கல்வெட்டு மற்றும் ஹேலியோடோரஸ் தூண் கல்வெட்டுகளின் படி, பண்டைய இந்தியாவில், கிமு 2-ஆம் நூற்றாண்டிற்கு முன்னர் கிருஷ்ணர் வழிபாடு இருந்தது என அறியமுடிகிறது.

## மேற்கோள்கள்

பகுப்பு:இந்தியக் கல்வெட்டுகள்
பகுப்பு:சித்தோர்கார் மாவட்டம்
பகுப்பு:இந்தியாவில் உள்ள சமசுகிருத கல்வெட்டுகள்
மதிப்பீடு செய்யப்படாத இனம்

**மதிப்பீடு செய்யப்படாத** **இனம்** (Not evaluated-NE) என்பது பன்னாட்டு இயற்கைப் பாதுகாப்புச் சங்க சிவப்பு பட்டியலின் கீழ் வகைப்படுத்தப்பட்ட காப்பு நிலைகளில் ஒன்றாகும். இந்த பட்டியலில் வரும் உயிரினங்கள் பன்னாட்டு இயற்கைப் பாதுகாப்புச் சங்கத்தினால் இன்னும் மதிப்பீடு செய்யப்படவில்லை.

பூகோள அழிவின் அபாயத்தைக் குறிக்க உயிரினங்களுக்கான பன்னாட்டு இயற்கைப் பாதுகாப்புச் சங்கத்தின் அச்சுறுத்தல் ஒன்பது  மதிப்பீட்டு வகைகளில் இந்த காப்பு நிலை ஒன்றாகும். இந்த அளவீட்டின் ஒரு முனையில் 'அழிந்துபோன' (EX) இனங்களும் மறு முனையில் 'கவலை குறைந்த' (LC) பிரிவும் உள்ளன. 'தரவு குறைபாடு' மற்றும் 'மதிப்பீடு செய்யப்படாத' (NE) வகைகள் இந்த பிரிவுகளில் இல்லை. ஏனென்றால் இற்றை ஒரு வகைக்குள் ஒதுக்குவதற்கு போதுமான மதிப்பாய்வு செய்யப்படாத உயிரினங்களைக் குறிக்கின்றன.

'மதிப்பீடு செய்யப்படாத' என்ற சிற்றினம் அழிந்துபோகும் அபாயத்தில் இல்லை என்பதைக் குறிக்கவில்லை, ஆனால் எத்தகைய நிலையில்/ஆபத்தில் உள்ளது என்பதை அளவீடு செய்து வெளியிடப்படவில்லை என்பதாகும். செம்பட்டியலில் 'மதிப்பீடு செய்யப்படாத” என வகைப்படுத்தப்பட்ட இனங்கள் *... அச்சுறுத்தப்படாதவை என்று கருதப்படக்கூடாது என்று அறிவுறுத்துகின்றன.* *இது பொருத்தமானதாக இருக்கலாம். . . அச்சுறுத்தப்பட்ட இனம் போன்ற அதே அளவிலான கவனத்தை இத்தகைய இனத்திற்கும் வழங்க வேண்டும், குறைந்தபட்சம் இந்த இன நிலையின் மதிப்பீடு முடியும் வரை"*.

2021ஆம் ஆண்டளவில், பன்னாட்டு இயற்கைப் பாதுகாப்பு சங்கம் உலகளவில் 1,34,425க்கும் மேற்பட்ட உயிரினங்களின் காப்பு நிலைகளை மதிப்பீடு செய்து ஒதுக்கியது. இவற்றிலிருந்து இது ஒரு பாதுகாப்பு மட்டத்தில் அல்லது இன்னொரு இடத்தில் உலகளவில் அச்சுறுத்தப்பட்டதாக சுமார் 37,480 இனங்களை வகைப்படுத்தியுள்ளது. இருப்பினும், பூமியில் இருக்கும் உயிரினங்களின் எண்ணிக்கை 3 மில்லியனிலிருந்து 30 மில்லியன் வரை உள்ளது. இதிலிருந்து தெரியவருவது 'மதிப்பீடு செய்யப்படாத” உயிரிகளின் எண்ணிக்கை, ஒன்பது அழிந்து வரும் ஆபத்து வகைகளை விட அதிக எண்ணிக்கையுடையது.

## பிற பயன்பாடுகள்
உலகளாவிய பன்னாட்டு இயற்கை பாதுகாப்புச் சங்க மதிப்பீடு மற்றும் வகைப்படுத்தல் செயல்முறைகள் நாடுகள் அளவிலும், சில சமயங்களில் பிராந்திய மட்டங்களிலும் பாதுகாப்பு அச்சுறுத்தல்களை மதிப்பிடுவதற்கும் அந்த பகுதிகளுக்கான தனிப்பட்ட செம்பட்டியலை நிறுவுவதற்கு அடிப்படையாகப் பயன்படுத்தப்படுகிறது. 

மதிப்பீட்டு அளவுகோல்கள் சுற்றுச்சூழல் அமைப்புகளுக்கு அச்சுறுத்தல்களை வகைப்படுத்துவதற்கான ஒரு வழியாகவும் பயன்படுத்தத் தொடங்கியுள்ளன. ஒவ்வொரு சுற்றுச்சூழல் அமைப்பும் மதிப்பீட்டுச் செயல்முறையின் தொடக்கத்திற்கு முன்னர் ஐ.யூ.சி.என் பிரிவில் ' மதிப்பீடு செய்யப்படவில்லை' பிரிவில் வருகின்றது.

## மேலும் காண்க

* தரவு குறைபாடு

## குறிப்புகள் மற்றும் மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல்
உயிர் கரிம வேதியியல்

**உயிர் கரிம வேதியியல்** (*Bioorganic chemistry*)  என்பது கரிம வேதியியல் மற்றும் உயிர் வேதியியல் பிரிவுகளை இணைத்து வேகமாக வளர்ந்து வரும் ஓர் அறிவியல் துறையாகும். 

உயிர் அறிவியல் துறையின்  கிளைதான் வேதியியல் முறைகளைப் பயன்படுத்தி உயிரியல் செயல்முறைகளை ஆராய்வதைக் கையாளுகிறது.   புரதம் மற்றும் நொதிகளின்  செயல்பாடுகள் இந்த செயல்முறைகளுக்கு எடுத்துக்காட்டுகளாகும்.  

சில நேரங்களில் உயிர் வேதியியல், உயிர் கரிம  வேதியியல் இரண்டும் ஒன்றுக்கொன்று மாற்றாக மாற்றியும் பயன்படுத்தப்படுகிறது.  உயிர் கரிம வேதியியல் என்பது உயிரியல் அம்சங்களை மையமாகக் கொண்ட கரிம வேதியியல் பிரிவாகும். உயிர் வேதியியல் வேதியியலைப் பயன்படுத்தி உயிரியல் செயல்முறைகளைப் புரிந்துகொள்வதை நோக்கமாகக் கொண்டதாகும். உயிர் கரிமவேதியியல் கட்டமைப்புகள், தொகுப்புவினை மற்றும் இயக்கவியல் போன்ற கரிம-வேதியியல் ஆராய்ச்சிகளை உயிரியலை நோக்கி விரிவாக்கிச் செல்ல முயற்சிக்கிறது. உலோகநொதிகளையும்  இணைகாரணிகளையும் மேலும் ஆய்வுக்கு உட்படுத்துகையில் உயிர் கரிம வேதியியலானது  உயிர் கனிம வேதியியலையும் அதனோடு சேர்த்துக் கொள்கிறது. 

## துணைப்பிரிவுகள்
உயிர் இயற்பிய கரிம வேதியியல் என்பது மூலக்கூற்று அங்கீகாரத்தின் நெருக்கமான விவரங்களை உயிர் கரிம  வேதியியல் விவரிக்க முயற்சிக்கும்போது பயன்படுத்தப்படும் சொல்லாகும். 

## இயற்கைப் பொருள் வேதியியல்
இயற்கைப் பொருள் வேதியியல் என்பது இயற்கையில் காணப்படும் சேர்மங்களை அவற்றின் பண்புகளை தீர்மானிப்பதற்காக அடையாளம் காணும் செயல்முறையாகும். பெரும்பாலும் மருத்துவ பயன்பாடுகள், களைக்கொல்லிகள் மற்றும் பூச்சிக்கொல்லிகளின் வளர்ச்சிக்கு பெரும்பாலும் கூட்டு கண்டுபிடிப்புகள் வழிவகுக்கும். 

## மேற்கோள்கள்

பகுப்பு:உயிர்வேதியியல்
ஐதராபாத்து பல்லுயிர் மாநாடு 2012

2012ல் ஐக்கிய நாட்டுச்சபையின் உயிரியல் பன்முகத்தன்மை தொடர்பான மாநாடு (சி.பி.டி) **ஹைதராபாத் பல்லுயிர் மாநாடு 2012** (2012 Hyderabad Biodiversity Conference) என அக்டோபர் 1–19 முதல் இந்தியாவின் ஐதராபாத்தில் நடைபெற்றது. சுமார் 194 நாடுகளின் சுற்றுச்சூழல் அமைச்சர்கள் மற்றும் வனத்துறை அமைச்சர்கள் இந்த மாநாட்டில் கலந்து கொண்டனர். உலக வங்கி மற்றும் ஆசிய வளர்ச்சி வங்கி போன்ற சர்வதேச அமைப்புகளும் பங்கேற்றன. கிட்டத்தட்ட 8,000 முதல் 10,000 பிரதிநிதிகள் உயிரியற் பல்வகைமை மற்றும் உயிர் பாதுகாப்பு தொடர்பான பிரச்சினைகள் குறித்து விவாதித்தனர்.

## இலச்சினை
சிபிடி இலச்சினை மூன்று முக்கிய அம்சங்களைக் கொண்டுள்ளது. மேல் பகுதியில் ராயல் வங்காளப் புலி, ஒரு பெண் ஒரு பறவை மற்றும் ஒரு இலை மையத்தில்  மற்றும் வட்டத்தின் கீழ்ப் பகுதியில் ஒரு டால்பின்.

ராயல் வங்காளப் புலி அனைத்து நிலப்பரப்பு விலங்குகளையும் குறிக்கிறது. இது இந்திய வனவிலங்குகளையும் குறிக்கிறது. ராயல் வங்காளப் புலி ஒரு அருகிய இனம், மற்றும் சிபிடியின் முக்கிய நோக்கங்களில் ஒன்று, பல்லுயிர் இழப்பைக் குறைப்பதாகும். எனவே, இது இந்த அமைப்பின் செயல்பாடுகளின் தனித்துவமான தன்மையை வெளிப்படுத்துகிறது. டால்பின் கடலைக் குறிக்கிறது. டெல்பினிடே குடும்பம் செட்டேசியன் வரிசையில் மிகப்பெரியது. இவை உலகம் முழுவதும் காணப்படுகின்றன. இதனால் உலக நீர் வாழ் உயிரினங்களைக் குறிக்கிறது. பெண், அன்னை பூமியைக் குறிக்கிறது. அன்னை பூமி நமக்கு உணவு, தங்குமிடம் மற்றும் மனித மற்றும் பிற உயிரினங்களின் ஒவ்வொரு அடிப்படைத் தேவைகளையும் பூர்த்திசெய்கிறது. இலச்சினையில் உள்ள பெண், இந்தியக் கலாச்சாரத்தைக் குறிக்கும் வகையில் தானியங்களை அறுவடை செய்யுமாறு உள்ளார். இலையும் பறவையும் தாவரங்களையும்  விலங்கினங்களையும் குறிக்கின்றன. நாம் இயல்பாக உயிர்வாழ இவை முக்கியம். இவ்வாறு இவை இயற்கையின் சமநிலையைக் குறிக்கின்றன.

இந்தியாவில் 22 அலுவல் மொழிகளும், 398 பேசப்படுகின்ற மொழிகளும் உள்ளன. இந்த மொழி பன்முகத்தன்மைக்கு மத்தியில், சமற்கிருதம் ஒற்றுமையின் நூலினைக் கொண்டுள்ளது. ஏனெனில் இந்த மொழிகளில் பல சமற்கிருதத்திலிருந்து பெறப்பட்டவை. ஆங்கில மொழிபெயர்ப்பு கீழ் விளிம்பில் வட்டமிடப்பட்டுள்ளது.

இலச்சினை ஒரு வட்டத்தை உருவாக்குகிறது. வட்டம் நமது பூமியைக் குறிக்கிறது. இது ஒரு வாழ்க்கை வட்டத்தையும் குறிப்பதாக உள்ளது. இது நம் இயற்கையின் கோட்பாடு. இந்தியத் தத்துவத்தில், ஒரு வட்டம், ஒரு புள்ளி. ஒரு மீவியற்பியல் சொல். இது அனைத்து படைப்புகளின் தோற்ற புள்ளியாக முன்மொழியப்பட்டது. ஒரு வட்டத்திற்குத் தொடக்கமும் முடிவும் இல்லை. இதனால் பிரபஞ்சம் தன்னைத்தானே தன்னுள்ளே குறிக்கிறது.

## மேற்கோள்கள்

## வெளி இணைப்புகள்

* சந்திப்பு ஆவணங்கள்
பகுப்பு:ஐக்கிய நாடுகளின் மாநாடுகள்
விளாடிமிர் மார்கோவ்னிகாவ்

**விளாடிமிர் மார்கோவ்னிகாவ்** (Vladimir Vasilyevich Markovnikov) (), (திசம்பர் 22, 1838 – பெப்ரவரி 11, 1904), ஒரு உருசிய வேதியியலாளர் ஆவார். 

## தொடக்க கால வாழ்க்கை மற்றும் கல்வி
மார்கோவ்னிகாவ் கசான் பல்கலைக்கழகத்தில் உருசிய நிர்வாகவியல் கல்வி முறையில் பொருளாதாரத்தைப் படித்தார். அதனுடன் கூட அவர் வேதியியலையும் படித்தார்.

## தொழில் வாழ்க்கை
பல்கலைக்கழகத்துடனான ஒரு கருத்து வேறுபாட்டிற்குப் பிறகு, 1871 ஆம் ஆண்டில் மார்கோவ்னிகாவ் ஒடேசா பல்கலைக்கழகத்தில் பேராசிரியராக பணியமர்த்தப்பட்டார்.  அதன் பிறகு இரண்டாண்டுகள் கழித்து மாஸ்கோ பல்கலைக்கழகத்தில் அவர் பணியில் சேர்ந்து தனது வாழ்நாளின் மீதப்பகுதியை அங்கேயே கழித்தார்.

## மேற்கோள்கள்

## வெளி இணைப்புகள்
*Institute of Chemistry, Skopje, Macedonia - Vladimir Vasilevich Markovnikov 

பகுப்பு:1838 பிறப்புகள்
பகுப்பு:1904 இறப்புகள்
பகுப்பு:கரிம வேதியியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:உருசிய அறிவியலாளர்கள்
பகுப்பு:உருசிய வேதியியலாளர்கள்
மோரா கிணறு கல்வெட்டு

**மோரா கிணறு கல்வெட்டு** (**Mora Well inscription**) இந்தியாவின் உத்தரப்பிரதேச மாநிலத்தின் மதுரா நகரத்திற்கு 7 மைல் தொலைவில் அமைந்த மோரா எனும் கிராமத்தின் கிணறு அருகே கண்டெடுக்கப்பட்ட பண்டைய சமசுகிருத மொழிக் கல்வெட்டாகும்.இக்கல்வெட்டில் ஐந்து விருஷ்ணி குல நாயகர்களின் பெயர் பொறிக்கபட்டுள்ளது.

இக்கல்வெட்டில் கிருட்டிணன், பலராமர், சாம்பன், பிரத்திம்யும்மனன் மற்றும் அனிருத்தன் ஆகிய ஐந்து விருஷ்ணி குல நாயகர்களின் பெயர்கள், சிற்பங்கள் மற்றும் அவர்களுக்கான கற்கோயில்களையும் குறித்துள்ளது. இக்கல்வெட்டின் காலம் கிபி 15 ஆண்டாகும்.  
## மேற்கோள்கள்

பகுப்பு:இந்தியாவில் உள்ள சமசுகிருத கல்வெட்டுகள்
பகுப்பு:இந்தியக் கல்வெட்டுகள்
பகுப்பு:மதுரா மாவட்டம்
பிரேம் குமார்

**பிரேம் குமார்** என்பவர் இந்தியத் திரைப்பட நடிகர்களில் ஒருவர் ஆவார். இவர் குறிப்பாக தமிழ் படங்களிலும், தொலைக்காட்சித் தொடர்களிலும் நடித்துவருகிறார். இவர்  தொலைக்காட்சித் தொடர்களில்  நடித்து புகழ் பெற்றவர், மேலும் *ஜோடி நம்பர் ஒன்* என்ற ரியாலிட்டி நடனடன நிகழ்ச்சியின் பருவம் ஒன்றில் வெற்றியாளருமாவார். 18 அக்டோபர் 2015 அன்று நடைபெற்ற தென்னிந்திய நாடிகர் சங்கத் தேர்தலில், செயற்குழு உறுப்பினராகத் தேர்ந்தெடுக்கப்பட்டார். இவர் இரமநாதபுரத்தின் மன்னரான சண்முக ராஜேஸ்வர சேதுபதியின் பேரன் ஆவார்.

## தொழில்
கே. பாலசந்தர் தயாரித்து, சமுத்திரக்கனி இயக்கிய *அண்ணி* என்ற தொலைக்காட்சித் தொடரில்  பிரேம் நடிகராக அறிமுகமானார். மு. கருணாநிதி *அண்ணாமலை* என்ற தொலைக்காட்சி தொடரில் இவரின் நடிப்பைப் பார்த்து, கருணாநிதியின் *கண்ணம்மா* புதினத்தின் திரைப்பட பதிப்பில் நடிக்கவைக்க பரிந்துரைத்தார். அப்படம் 2005 இல் சராசரி விமர்சனங்களுடன் வெளியானது.

இவர் *ஜோடி நம்பர் ஒன்னின்* பருவம் ஒன்றில் *அண்ணாமலையில்* தொடரில் தனது துணை நடிகையான பூஜாவுடன் கலந்துகொண்டார். பருவம் ஒன்றில் வெற்றிபெற்றார். மேலும் தொலைக்காட்சித் தொடர்களிலிருந்து திரைப்படங்களில் நடிக்கச் செல்வதாக அறிவித்தார். அதன் பின்னர் இவர் *[[நேபாளி (திரைப்படம்)|நேபாளி]]* (2008), *[[உன்னைப்போல் ஒருவன் (2009 திரைப்படம்)|உன்னைப்போல் ஒருவன்]]* (2009), *[[வல்லக்கோட்டை]]* (2010) உள்ளிட்ட படங்களில் நடித்தார். இவரது மைத்துனர் பாடகர் ஹரிஷ் ராகவேந்திரா ஆவார்.

## திரைப்படவியல்

### தொலைக்காட்சி

; தொடர்கள்

* 2001-2003 *அண்ணி* முத்தையா ராமநாதனாக ( ஜெயா தொலைக்காட்சி )
* 2003-2005 *அண்ணாமலை* நம்பியாக ( சன் தொலைக்காட்சி )
* 2004-2006 *மனைவி ஏஸ் அறிவழகன்*  அரிவாக ( சன் தொலைக்காட்சி )

; யதார்த்த நிகழ்ச்சிகள்

* 2006 *ஜோடி நம்பர் 1* பூஜாவுடன் பங்கேற்பாளராகவும்,  வெற்றியாளராகவும்  ( விஜய் தொலைக்காட்சி )

## குறிப்புகள்
 

## வெளி இணைப்புகள்

* 

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நபர்கள்
பகுப்பு:வாழும் மக்கள்
சுனந்தினி

**சுனந்தினி** (*Sunandini*) என்பது பிரவுன் சுவிஸ், ஜெர்சி கால்நடைகள் மற்றும் ஹோல்ஸ்டீன் ஃப்ரீசியன் கால்நடைகளுடன் எண்ணற்ற கால்நடைகளைக் கலந்து இந்தியாவில் உருவாக்கப்பட்ட கூட்டு இனமாகும். உலகின் பல பகுதிகளிலிருந்தும் ஜெர்சி மற்றும் எச்.எஃப் காளைகள் இந்த இனத்தை உருவாக்கப் பலபகுதிகளில் பயன்படுத்தப்படுகின்றன.

## மேற்கோள்கள்

பகுப்பு:கலப்பினங்கள்
சூரத்தி

**சூரத்தி** (*Surati goat*) அல்லது **சூர்தி** என்பது இந்திய ஆட்டினம் ஆகும். இது மகாராட்டிரம் மாநிலத்தினைச் சார்ந்தது. இது பால் தரக்கூடியது ஆனால் இறைச்சி குறைவாக இருக்கும். ஒரு ஆண்டில் சராசரியாக 166 நாட்களில் 178 லிட்டர் பால் தரவல்லது. முதல் ஆண்டில் இதனுடைய குட்டி23 கிலோ எடை வரை அடைகிறது.

## மேற்கோள்கள்

பகுப்பு:இந்தியாவில் தோன்றிய ஆட்டு இனங்கள்
பிலிப்பீன்சு ஆடு

**பிலிப்பீன்சு** ஆடு (*Philippine goat*) என்பது பிலிப்பீன்சு நாட்டில் இறைச்சி உற்பத்திக்காக வளர்க்கப்படும் ஒரு ஆட்டினமாகும். இது பிலிப்பீன்சில் அதிகமாக காணப்படும் உள் நாட்டு ஆட்டினமாகும். விரைவாக முதிர்ச்சியடைந்து இனப்பெருக்கத்தினைத் தொடங்குவதால் பிற ஆட்டினங்களுக்கு ஆகும் செலவினை விட் குறைவான உற்பத்திச் செலவே இந்த வகை ஆடு வளர்ப்பிற்கு ஆகின்றன. 2020 ஆம் ஆண்டில் இறைச்சி உற்பத்திக்காக பிலிப்பீன்சு ஆட்டிறைச்சியின் அளவு 71.72 ஆயிரம் மெட்ரிக் டன்.

## மேற்கோள்கள்

பகுப்பு:ஆடுகள்
பகுப்பு:பிலிப்பீனிய உயிரினங்கள்
சிகு ஆடு

இந்தியாவில் உத்தரப் பிரதேசத்தின் வடக்கிலும்,  இமாச்சலப் பிரதேசத்தின் வடகிழக்கிலும் காணப்படும் ஆட்டினம் **சிகு** ஆடு (*Chigu goat*) ஆகும். இந்த ஆட்டினம் இறைச்சி மற்றும் காசுமீர் கம்பளி உற்பத்திக்குப் பயன்படுத்தப்படுகிறது. ஆட்டின் மேல் தோல் பொதுவாக வெள்ளை, சாம்பல் சிவப்புடன் நிறக் கலவையுடன் காணப்படும். ஆண், பெண் இரு ஆடுகளுக்கும் முறுக்கப்பட்ட கொம்புகள் உள்ளன. ஆண் ஆடுகளின் உடல் எடை சுமார் 40 கிலோ வரையிலும், பெண் ஆடுகளின் உடல் எடை சுமார் 25 கிலோ வரை இருக்கும். இவை கடல்மட்டத்திலிருந்து சுமார் 3500 முதல் 5000 மீ வரை உயரமுள்ள மலைத்தொடர்களில் வாழ்கின்றன. இந்தப் பகுதி பெரும்பாலும் குளிருடன் வறண்டு காணப்படும்.

## மேலும் காண்க

* காஷ்மீர் ஆடு

## ஆதாரங்கள்
*
*Goats by breed - Chigu
பகுப்பு:இந்தியாவில் தோன்றிய ஆட்டு இனங்கள்
யமுனா பிரசாத் சாஸ்திரி

**யமுனா பிரசாத் சாஸ்திரி** (Yamuna Prasad Shastri) இந்திய மக்களவை உறுப்பினர் ஆவார். இவர் மத்தியப்பிரதேசத்தின் ரேவா தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் பாரதிய லோக் தளம் கட்சியின் உறுப்பினர் ஆவார். பின்னர், ஜனதா கட்சியுடன் தேர்தல் கூட்டணியில் இருந்தார். இவர் மத்தியப் பிரதேச சட்டமன்ற உறுப்பினராகவும் இருந்துள்ளார்.  1955 ஆம் ஆண்டில் இவர் கோவா விடுதலை இயக்கத்தின் போராட்டங்களில் பங்கு பெற்றார். தனது வலது கண் பார்வையை போர்த்துக்கீசிய காவல்துறையின் தாக்குதலால் இழந்த இவர் 1975 ஆம் ஆண்டில் முழுமையாகப் பார்வையை இழந்தார். இவருடைய நினைவாக பல பள்ளிகள் மற்றும் கல்லூரிகள் அர்ப்பணிக்கப்பட்டன.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:மத்தியப் பிரதேச அரசியல்வாதிகள்
இலடோ பாய்

**இலடோ பாய்** (Lado Bai) மத்திய பிரதேசத்தின் பில் இனத்தைச் சேர்ந்த பழங்குடிக் கலைஞர் ஆவார். இந்தியா, பிரான்ஸ், இங்கிலாந்து ஆகிய நாடுகளில் பல்வேறு கண்காட்சிகளில் இவரது படைப்புகள் காட்சிப்படுத்தப்பட்டுள்ளன. இவர், போபாலின் ஆதிவாசி லோக் கலா அகாதமியில் வசித்து வருகிறார்.

## ஆரம்பகால வாழ்க்கையும் தொழிலும்
இலடோ பாய் மத்தியப் பிரதேசத்தின் ஜாபுவா மாவட்டத்தின் பாடி பவாடி கிராமத்தில் பில் பழங்குடி சமூகத்தில் பிறந்தார். மிகச் சிறிய வயதிலேயே, இவர் தனது குடும்பத்தினருடன் போபாலுக்குச் சென்று, பாரத் பவன் கட்டிடத்தில் தொழிலாளியாகப் பணியில் ஈடுபடுத்தப்பட்டார். இவர் திருமணம் செய்துகொண்டு கட்டிட வளாகத்தில் தொடர்ந்து பணியாற்றினார். மேலும் ஒரு நாள் தனது பணியில் ஏற்பட்ட மன அழுத்தத்தினால் வண்ணம் தீட்ட ஆரம்பித்தார்.

பின்னர் இவர், பூரி பாயுடன் இணைந்து பணியாற்றத் தொடங்கினார். இவரது கலை இவரது சமூகத்தின் ஆன்மீகத்தையும் தெவீகத் தன்மையையும் பிரதிபலிக்கிறது. பல ஆண்டுகளாக, நிதிப் பற்றாக்குறை காரணமாக இவரால் தனது கலையைத் தொடர முடியாமல் இருந்தார். பிரபல இந்தியக் கலைஞரான ஜகதீஷ் சுவாமிநாதன் கண்டுபிடித்தப் பின்னர், இவரது வாழ்க்கையில் திருப்பம் ஏற்பட்டது. ஆதிவாசி லோக் கலா அகாதமியில் பணியாற்றும்படி சுவாமிநாதன் இவரை ஊக்குவித்தார். அங்கு திருவிழாக்கள், சடங்குகள் மற்றும் விலங்குகளின் படங்களை சுவரிலிருந்து காகிதத்திற்கு மாற்றும் வாய்ப்பு இவருக்குக் கிடைத்தது.

## பில் கலை
பில் பழங்குடியினம் பூர்வீகமாக இருந்து வருகிறது. இது இந்தியாவின் இரண்டாவது பெரிய பழங்குடி சமூகமாகும். கலையானது இவர்களில் சமூகத்தில் ஒருங்கிணைந்த ஒன்றாகும். இவர்களின் ஓவியங்களின் வளமான அமைப்பு பொதுவாக இயற்கையையும் ஆதிவாசி பாணியையும் சித்தரிக்கிறது. இது அவர்களின் மரபாக இருக்கிறது.  பில் கலைஞர்கள் சர்வதேச அளவில் அங்கீகாரம் பெறத் தொடங்கியிருக்கிறார்கள். நமது நவீன சமுதாயத்தில் பெரும்பாலும் மறந்துபோன அறுவடைகள், பிறப்பு மற்றும் பிற சடங்கு சந்தர்ப்பங்களில் எளிய மனிதர்களின் சந்தோஷங்களை அவை வரையப்படுகின்றன.

## குடும்பம்
இவரது குடும்பமும் ஓவியம் தீட்டுவதில் இவருடன் சேர்ந்து கொள்கிறது. படத்தின் கூறுகள் இவரது முன்னோர்களின் ஆழ்ந்த கூட்டு நினைவிலிருந்து பெறப்படுகின்றன. இது பித்தோரா பாரம்பரியத்தில் இவர் வெளிப்படுத்தியுள்ளார். அறுவடை செய்யப்பட்ட மக்காச்சோளம் மற்றும் தினை சேகரிக்கும் விவசாயிகள், சந்தையின் கூடாரங்கள், அதன் கடைகள், விளைப்பொருட்களுடன் செல்லும் காளை வண்டிகள் ஆகியவற்றை இவர் சுட்டிக்காட்டுகிறார். இவரின் மகள் அனிதா சுவர் ஓவியங்களை வரைவதற்கு இவருக்கு உதவினார்.

## கண்காட்சி
2017இல் புது தில்லி, சத்ராங், ஓஜாஸ் கலைக் கண்காட்சியில் இவரது ஓவியங்கள் இடம் பெற்றன 

## மேற்கோள்கள்

பகுப்பு:வாழும் மக்கள்
பகுப்பு:ஓவியர்
பகுப்பு:கலைஞர்கள்
பகுப்பு:பெண் ஓவியர்கள்
பகுப்பு:மத்தியப் பிரதேச நபர்கள்
விபா திரிபாதி

**விபா திரிபாதி** (Vibha Tripathi பிறப்பு 5 பிப்ரவரி 1948)  ஓர் இந்தியத் தொல்பொருள் ஆராய்ச்சியாளர் ஆவார். இவர் அலகாபாத் பல்கலைக்கழகத்தில் பட்டம் பெற்றார், 1973 ஆம் ஆண்டில் பனாரசு இந்து பல்கலைக்கழகத்தில் *"தி பெயிண்டட் கிரே வேர் - ஒரு புரோட்டோஹிஸ்டோரிக் கல்சர்"* என்ற தலைப்பிற்காக தனது முனைவர் பட்டத்தினைப் பெற்றார்.  இவர் சுமார் 100 ஆராய்ச்சிக் கட்டுரைகள் வெளியிட்டுள்ளார்.  பனாரஸ் இந்து பல்கலைக்கழகத்தின் பண்டைய வரலாறு மற்றும் தொல்பொருள் துறையின் ஓய்வு பெற்ற பேராசிரியர் ஆவார் .

## படைப்புகள்
**புத்தகங்களின் பட்டியல்**

1. திரிபாதி, வி. 1976. பெயிண்டட் கிரே வேர் - அன் அயர்ன் ஆக் கல்சர் ஆஃப் நார்தன் இந்தியா. புதுடெல்லி: கான்செப்ட் வெளியீட்டு நிறுவனம்.

2. திரிபாதி, வி. 1994. தி இந்தஸ் டெர்ராகோட்டா. புதுடெல்லி: ஷர்தா பப்ளிஷிங் ஹவுஸ்.

3. திரிபாதி, வி. (எட்.) 1998. ஆர்க்கியாமெட்டல்ஜி இன் இந்தியா. புதுடெல்லி: ஷர்தா பப்ளிஷிங் ஹவுஸ்.

## சான்றுகள்


## வெளி இணைப்புகள்

* http://www.infinityfoundation.com/mandala/t_pr/t_pr_tripa_cv.htm
* http://www.infinityfoundation.com/mandala/t_pr/t_pr_tripa_iron_frameset.htm

பகுப்பு:உத்தரப் பிரதேசப் பெண் அறிவியலாளர்கள்
பகுப்பு:வாழும் மக்கள்
பகுப்பு:1948 பிறப்புகள்
இலட்சுமி நாராயண் யாதவ்

**இலட்சுமி நாராயண் யாதவ்** (*Laxmi Narayan Yadav*) என்பார் மத்தியப்பிரதேசத்தினைச் சார்ந்த பாரதிய ஜனதா கட்சியின் உறுப்பினராவார். இவர் 2014ஆம் ஆண்டில் நடைபெற்ற இந்திய பொதுத் தேர்தலில் வெற்றி சாகர் நாடாளுமன்ற தொகுதியிலிருந்து மக்களவைக்குத் தேர்ந்தெடுக்கப்பட்டார். முன்னதாக இவர் 1978 முதல்1980 வரை மத்தியப் பிரதேச அரசாங்கத்தில் உயர் கல்வி அமைச்சராகப் பணியாற்றினார்.

## தேர்தல் முடிவுகள்

## மேற்கோள்கள்

## வெளி இணைப்புகள்

* லக்ஷ்மி நாராயண் யாதவ், *india.gov.in*

பகுப்பு:1944 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
மஹாந்த் பாலாக்நாத்

**மஹாந்த் பாலாக்நாத்** (*Mahant Balaknath*) என்பவர் இந்திய அரசியல்வாதி மற்றும் ராஜஸ்தானின் ஆல்வார் மக்களவைத் தொகுதியின் தற்போதைய நாடாளுமன்ற உறுப்பினர் ஆவார். இவர் பாபா மஸ்த்நாத் பல்கலைக்கழகத்தின் (பி.எம்.யூ) வேந்தராவார். இந்து மதத்தின் நாத சைவப் பிரிவின் 8வது தலைவர்/ மஹாந்த் ஆவார். 29 ஜூலை 2016 அன்று, யோகி ஆதித்யநாத் மற்றும் பாபா ராம்தேவ் ஆகியோர் கலந்து கொண்ட ஒரு விழாவில் மகந்த் சந்த்நாத் பாலாக்நாத்தை தனது வாரிசாக அறிவித்தார்.

## ஆரம்ப கால வாழ்க்கை
இவர் சிறு வயதிலேயே குருமுக் என்று பாபா கெதநாத்தால் பெயரிட்டார். இவர் 1985 முதல் 1991 வரை (6 வயது வரை) மத்சியேந்திர மகாராஜ் ஆசிரமத்தில் வசித்து வந்தார். அதன் பிறகு மஹந்த் சந்த்நாத்துடன் அஸ்தால் போஹர் மடத்திற்குச் சென்றார்.

## அரசியல் வாழ்க்கை
### மக்களவை உறுப்பின்ராக
ராஜஸ்தானின் ஆல்வாரில் இருந்து மக்களவைக்கான பாரதிய ஜனதா வேட்பாளராகப் பரிந்துரைக்கப்பட்ட இவர், 2019ஆம் ஆண்டு தேர்தலில் இந்திய தேசிய காங்கிரஸின் பன்வர் ஜிதேந்திர சிங்கை 3 லட்சம் வாக்குகள் வித்தியாசத்தில் தோற்கடித்து வெற்றி பெற்றார்.
### சட்டப் பேரரவை உறுப்பினராக
2023 இராசத்தான் சட்டமன்றத் தேர்தலில் திஜரா சட்டமன்றத் தொகுதியில் இந்திய தேசிய காங்கிரசு கட்சி வேட்பாளர் இமரான் கானை எதிர்த்து போட்டியிட்டு வென்றார். எனவே தனது மக்களவை உறுப்பினர் பதவியை துறந்தார். இவர் இராஜஸ்தான் முதல்வராக  பொறுப்பேற்கும் போட்டியில் உள்ளார்.

## மேலும் காண்க

* மஹந்த் ஸ்ரேயநாத் ஆறாவது தலைவர் / நாத் பிரிவின் மஹந்த்.
* மஹந்த் சந்த்நாத் ஏழாவது தலைவர் / நாத் பிரிவின் மஹந்த்.

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இந்து சமயத் தலைவர்கள்